HÓANYÓ HÓPELYHEI

Az alábbi linken (vagy számos más weboldalon) látható, hogyan lehet gyorsan különféle formájú hópelyheket készíteni papírból:

<https://www.youtube.com/watch?v=RglQlsDglsg>

Bíztassuk a gyerekeket, hogy használják a fantáziájukat, vágjanak különféle formákat tetszésük szerint, hiszen nincs két ugyanolyan hópehely. Használjanak színes papírt, újságpapírt vagy színezzék ki a fehér papírból vágott pelyheket.

Ha mindenkinek kész a saját hópelyhe, fogja a kezébe, majd közösen együtt mondjuk el a verset. A vers ritmusára a gyerekek hajlonghatnak, ringatózhatnak, majd az utolsó sornál dobják a levegőbe a hópelyhüket. Még jobb, ha van rá lehetőség, hogy emeleti ablakból, emeleti folyosóról dobják ki pl. az iskola közepére vagy az iskolaudvarra, és figyeljék, ahogy szállingóznak a hópelyhek lefelé. Ez akár az iskolai karácsonyi ünnepség kezdő vagy záró eseménye is lehet.